**Finansiel strategi for CC institution**

**Indledning**

Denne strategi fastlægger principper og rammer for institutionens styring af likvider midler og til sikring af et fastlagt kapitalberedskab.

**Målsætning**

Institutionens primære indtægtskilder kommer i form af tilskud fra Undervisningsministeriet, hvilket medfører, at institutionens almindelige drift er yderst afhængig af, at disse tilskud udbetales løbende og rettidigt.

Hertil kommer en række mindre tilskuds- og indtægtskilder, som typisk er deltagerbetaling, betalinger for tests samt indtægter fra Musical og særlige projektbevillinger og salg af og som ikke har en størrelse, der har afgørende indflydelse på institutionens løbende drift.

Det er institutionens målsætning, at der er en sammenhæng mellem budgetsikkerhed i form af kendte forpligtelser i form af rente og afdrag, samt at der sikres et likvidt beredskab som dækker institutionens løbende forpligtelser.

Det er overordnet set målsætningen, at institutionen skal have et kapitalberedskab, som udgør ca. xx mio. kr. svarende til at institutionen altid vil kunne honorere mindst to måneders løn.

Institutionens kapitalbehov og det kapitale beredskab fastlægges overordnet på baggrund af det godkendte budget, som brydes ned på månedsbasis. Dette sker for at sikre, at det kapitale beredskab til enhver tid lever op til målsætningen.

**Definition**

Det kapitale beredskab består af:

* Likvide beholdninger
* Værdipapirer og obligationsbeholdninger
* Træknings- og låneret
* Optagelse af langfristet lån

Det er administrationens ansvar løbende at vurdere den faktiske udvikling i institutionens kapitale beredskab og sikre at målsætningen så vidt muligt overholdes.

**Likvide beholdninger**

I relation til institutionens forvaltning og placering, af de likvide beholdninger, er det målsætningen, at midlerne placeres, således at de giver bedst mulige afkast under hensyntagen til den af ledelsen fastlagte risikoprofil og fleksibilitet i forhold til disponering og overholdelsen af målsætningen om kapitalberedskabets niveau.

Likvide midler kan placeres således:

* Bankindlån
* Obligationsbeholdning

**Værdipapirer og obligationer**

Det er institutionens mål at opnå bedst mulig forrentning af likvide midler, hvor behovet for realisering/brug er langsigtet.

Investeringen i værdipapirer kan alene ske i statslige obligationer eller realkreditobligationer.

Der skal ved investeringerne tages højde for risikoprofil og varighed, således at kursrisiko begrænses og gør det muligt at afhænde værdipapirerne inden for en rimelig tidshorisont, såfremt dette måtte blive relevant.

**Trækningsret og låneret**

Institutionen kan til sikring af det kapitale beredskab indgå aftale om en kassekredit med tilhørende trækningsret, som kan indregnes i det kapitale beredskab eller et lån, med fast afviklingshorisont.

**Optagelse af langfristet lån**

Institutionen kan efter behov optage kort- eller langfristede lån til sikring af det kapitale beredskab.

Langfristede lån bidrager til at sikre, at institutionen også på længere sigt kan have et solidt kapitalberedskab, som sikrer den fornødne handlefrihed, i relation til selv at kunne iværksætte nye initiativer og investeringer uden at skulle have en ekstern kreditors accept. Nødvendigheden af at have et stærkt kapitalberedskab understreges af følgende forhold:

* Institutionens indtægter udgøres i væsentligt omfang af offentlige tilskud, som i overvejende grad udløses på baggrund af den gennemførte aktivitet. Et frafald af elever vil således have øjeblikkelig effekt på institutionens indtægter, mens institutionens væsentligste omkostning udgøres af faste lønninger, der alene kan tilpasses med en tidsmæssig forsinkelse. Af de samlede indtægter forbruges mere end 80% således forbrugt på lønomkostninger. Det skal dog bemærkes at de årlige udsving i elevtal er relativt små.
* Lønudviklingen fastlægges i særskilte overenskomster uden for institutionens indflydelse

En optagelse af et langfristet lån er udtryk for rettidig omhu, samt at ledelsen med den fastlagte finansielle strategi løbende søger for at tilsikre bedst mulig placering af institutionens kapitalberedskab under hensyntagen til den valgte risikoprofil.

Ved optagelse af langfristede lån efterprøves forskellige lånetyper, med henblik på at finde det mest optimale lån til institutionen. Der undersøges således:

* Fast og variabel rente
* Forskellige løbetider

Endelig låntagning godkendes af institutionens bestyrelse på baggrund af indstilling fra institutionens daglige ledelse.

Der foretages periodevis revurdering af institutionens lånebeholdning og sammensætning, med henblik på at sikre at sammensætningen mellem lånetyper og rente er optimeret til institutionen.

**Gældsniveau**

Institutionen følger nøje udviklingen af den samlede gæld til realkreditinstitutioner og banker, i forhold til de samlede aktivers værdi. Institutionen arbejder som udgangspunkt for, at den samlede gæld til realkreditinstitutioner og banker højest må udgøre 70% af de samlede aktivers værdi.

**Renterisiko**

Institutionen ønsker at arbejde med en kontrolleret renterisiko. Af institutionens samlede realkreditgæld må ca. xx% være optaget med variable renter. Ved optagelse af lån med variable renter ønskes indgået en renteloftsaftale, for at sikre en fremtidig maksimum renteudgift. Optagelse af lån med variable renter med renteloft vil kunne optages, hvor renteloftet er x procentpoint over markedsrenten ved tidspunktet for optagelse af lånet. Optagelse af lån med variable renter med renteloft vil kunne optages, hvor renteloftet ud fra en konkret økonomiske vurdering og risikoafvejning giver mening i forhold til den gældende markedsrente. Samt hvor renteloftsaftalens løbetid er maksimalt 2/3 af det underliggende låns løbetid. Resterende realkreditgæld skal så vidt muligt optages med fast forrentede lån for at minimere rente risikoen.

**Anvendelse af uafhængig rådgivning**

Institutionen kan anvende en uafhængig rådgiver i relation til institutionens finansiering, når det skønnes at institutionen har brug for en uvildig rådgivning.

Særligt ved større finansierings beslutninger såsom optagelse af nye lån, omlægning af eksisterende lån eller ved større refinansierings projekter, kan institutionen overveje at søge råd og vejledning ved en uafhængig rådgiver.

Institutionen kan ligeledes vælge at gøre brug af uvildig rådgivning til at afsøge finansielle produkter i forhold til niveauer for bidragssatser, rentemarginaler, kursskæringer og gebyrer.

Anvendelse af uafhængig rådgivning i finansieringssager kan foregå i samarbejde med institutionens bestyrelse eller på anbefaling på anbefaling fra institutionens bestyrelse og altid efter aftale med institutions bestyrelse.

**Tilskudsstyring**

Institutionen følger løbende at tilskud udbetales til de aftalte terminer, herunder sker der månedsvis afstemning og opfølgning på at de modtagne tilskud svare til det forventede.

Der bliver straks fulgt op på udeblivende tilskud, med henblik på afklaring af baggrund og herunder også fornyede terminer.

Større forskydninger og justeringer i tilskudsgrundlaget indarbejdes løbende i budget og der foretages en fornyet vurdering af institutionens kapitale beredskab og mulig afdækning, således at minimums-kapitalberedskabet kan opretholdes.

**Procedure for periodisk ajourføring og godkendelse**

Institutionens øverste ledelse skal mindst hvert 3. år revurdere og godkende den finansielle strategi.

Fremlagt på bestyrelsesmøde den xx